ALMINDELIG OVERSIGT 135 



Foruden de foran nævnte faste Distriktslæger har Kryolit-Mine- og Handels- 

 selskabet ved Kryolitbruddet Ivigtût holdt Læge siden 1866. Til denne Post, 

 som altsaa er rent privat, hører intet Distrikt, men Lægen fører Tilsyn med Sund- 

 hedsforholdene ved den nærliggende Boplads Arsuk, som officielt hører under 

 Godthaabs-Lægens Forsorg. Ansættelse som Læge ved Ivigtût sker ordentligvis 

 paa et Aar. 



Kolonien Angmagssalik, paa Østkysten, har hidtil ikke haft fast Læge, 

 men er siden 1903 flere Gange bleven tilset af en udsendt, besøgende Læge. 



Et af Motiverne for Grønlands Afspærring for fremmede har været at hindre 

 Indførelse af smitsomme Sygdomme. Dette er ogsaa delvis lykkedes. En enkelt 

 Gang er Syfilis tilført den grønlandske Befolkning omkring Kryolitbruddet ved 

 Ivigtût. Ved energiske Foranstaltninger, er det dog lykkedes at standse denne 

 Epidemi. I de senere Aar har der sporadisk paa forskellige Steder i Grönland 

 vist sig andre Kønssygdomme, som man arbejder paa at faa Bugt med. 



De almindelige, epidemiske Sygdomme som Skarlagensfeber, Kighoste, Mæs- 

 linger, Kopper o. I., findes i Almindelighed ikke, men naar de en enkelt Gang har 

 fundet Vej derop, griber de saa meget des stærkere om sig; saaledes bredte en Kig- 

 hoste Epidemi sig for en Del Aar siden, i Løbet af et Par Maaneder, fra Juliane- 

 haab til Godthaab, og bortrev alene over 60 Børn blandt en Befolkning paa ca. 

 4000. 



Tyfus er optraadt paa enkelte Pladser, antagelig indført af skotske Hval- 

 fangere. 



Tuberkulose er derimod stærkt udbredt blandt Befolkningen, uden dog i Reg- 

 len at gøre dem uarbejdsdygtige. 



Influenza optræder til sine Tider meget kraftigt, saa at største Delen af 

 Befolkningen over hele Kyststrækningen kan blive angrebet. 



For at hindre Indførelsen af almindelige, epidemiske og veneriske Sygdomme, 

 gennemføres der Lægeundersøgelse af Officerer, Mandskab og Passagerer, der 

 gaar op til Grönland med Handelens og Kryolitselskabets Skibe, og af Skibe, 

 der anløber f. Eks. for Vandforsyning, fordres Sundhedspas. 



I de senere Aar er Sundhedsplejen i Grønland betydeligt forbedret, idet Læ- 

 gernes Antal er mere end fordoblet, Sygeplejersker ansat og nye Sygehuse rejst 

 ved alle de vigtige Kolonier, ligesom Rejsernes Varighed er betydelig nedsat 

 ved Anvendelse af Motorbaade i Stedet for de tidligere benyttede Ro- og Sejlbaade. 



Med Hensyn til Forholdet mellem fødte og døde, samt Dødsaarsager henvises 

 til Tab. 13 og 14 (S. 97 f.). 



SPROG OG LITTERATUR 



Det eskimoiske Sprog tales saa godt som udelukkende af alle de indfødte. 

 Det er det samme Grundsprog, som benyttes af alle de eskimoiske Stammer i 

 Amerika, men paa de forskellige Steder har der udviklet sig forskellige Dialekter. 

 Den Dialekt, som tales i Grønland, kaldes Grønlandsk, og det er især gennem denne, 



